**Dennis Mikal Stabell Vareide** (født 25. april 1990 i Harstad) er en norsk youtuber, realitydeltaker og programleder.

Biografi
--------

Sammen med Preben Fjell sto han bak kanalen «PrebzOgDennis», en YouTube-kanal med over 250 000 abonnenter og 220 millioner avspillinger per 10. mai 2022.

Vareide gikk film- og fotolinja ved Jeløy Folkehøyskole i 2010.

Vareide ble kjent i 2010 da han lastet opp en trailer for videospillet *Minecraft* som ble spillets offisielle trailer og har over 150 millioner avspillinger per 3. januar 2021. Vareide lagde senere en ny trailer for spillet som overtok som den offisielle traileren i mange år.

August 2017 hadde filmen *Prebz og Dennis: The Movie* premiere. Filmen følger Prebz og Dennis gjennom diverse stunts og påfunn. 15. januar 2018 lanserte Vareide boken *Kongen av Gutterommet* sammen med Webjørn S. Espeland. I boken ble det klart at Vareide og de andre bak kanalen «Prebz og Dennis» går videre til andre prosjekter, og at produksjon på kanalen legges ned i mars 2018. Han laster fortsatt opp videoer til sin egen kanal «Dennis Vareide» i tillegg til gamingkanalen «Mikal», som har per. 25. desember 2020, 107 000 abonnenter og 17 700 600 visninger. Han jobbet tidligere som vaktsjef i NRK og teknologireporter i TV 2.

Media
-----

Vareide var deltager i 2. sesong av reality-programmet *Farmen kjendis*, som gikk på TV 2, og ble valgt som førstekjempe fjerde uke, men tapte mot Stian Thorbjørnsen i øksekast.

Vareide gikk i oktober 2017 til sivilt søksmål for ærekrenkelser mot youtuberen Tappelino. Saken gikk i Oslo tingrett i januar 2018 og måtte holdes i sal 250 på grunn av mange fremmøtte tilskuere. Saksøkte prosederte selv og mente det var fordi han ikke har råd til forsvarer. Vareides advokat var Jon Wessel-Aas. Oslo tingrett dømte saksøkte for ærekrenkelser til å betale oppreisning på 50 000 kroner i tillegg til saksomkostninger på 90 000 kroner. Retten vektla at det på ingen måte gjaldt andre juridiske regler for den typen videoer eller for YouTube eller andre sosiale medier generelt og at en ikke kunne komme unna å urettmessig beskylde noen for straffbare forhold under dekke av at det er satire.

I 2018 ledet Vareide NRKs 17. mai sending sammen med Haddy Njie.

Vareide deltok våren 2019 i TV 2-programmet *Kjendis søker kjæreste*. I 2021 deltok han i sesong 17 av *Skal vi danse* på samme kanal*.*

Han er også med i en YouTube-kanal som heter *GRUS*, sammen med Jonas Lihaug Fredriksen, Martin Belgen Isaksen og Sander Austad Dale. Kanalen postet sin første video 27. mai 2023, og har per april 2024 27 500 abonnenter.

Referanser
----------

1. ↑   filmfront.no[Hentet fra Wikidata]
2. ↑  «Dennis Vareide - Bio, Facts, Family | Famous Birthdays». *Famous Birthdays*. Besøkt 13. oktober 2017.
3. ↑  «Dennis Vareide». *filmfront.no*. Besøkt 7. mars 2018.
4. ↑  «PrebzOgDennis». *YouTube*. Besøkt 10. mai 2022.
5. ↑  «Youtube: Mitt liv tegnet.» Besøkt 21. juni 2018
6. ↑  TeamMojang (6. desember 2011). «Official Minecraft Trailer». Besøkt 3. januar 2021.
7. ↑  Vareide, Dennis (2018). *Kongen av gutterommet*. Aschehoug.
8. ↑  «Prebz og Dennis: The Movie». *p3.no*. 9. august 2017. Besøkt 30. desember 2020.
9. ↑  «Prebz og Dennis gir seg - legger ned YouTube-kanalen» **(norsk)**. Besøkt 15. januar 2018.
10. ↑  «Dennis Vareide». *www.facebook.com*. Besøkt 13. mai 2018.
11. ↑  «Disse kjendisene er klare for «Farmen»: - Jeg eier ikke skam». *Dagbladet.no* **(norsk)**. 27. mai 2017. Besøkt 13. oktober 2017.
12. ↑  NRK. «Trend på Youtube – Hatvideoer gir klikk og drama». *NRK*. Besøkt 3. januar 2018.
13. ↑  «Youtube-stjernen Dennis Vareide tar mann til retten – krever 130.000 kroner for ærekrenkelser». *www.dn.no* **(norsk)**. Besøkt 3. januar 2018.
14. ↑  NRK. «Youtube-Dennis i retten: – Det du lager er patetisk innhold». *NRK*. Besøkt 5. januar 2018.
15. 1 2  «6 punkter fra dommen: Derfor vant Youtube-Dennis rettssaken mot «Tappelino»». *Filter Nyheter*. 12. januar 2018. Besøkt 12. januar 2018.
16. ↑  NRK. «NRK sender barnetoget i Oslo på 17. mai». *NRK*. Besøkt 17. mai 2018.
17. ↑  «Disse er med i årets «Skal vi danse» | TV 2». *kommunikasjon.ntb.no* **(norsk)**. Besøkt 28. august 2021.
18. ↑  «GRUS - YouTube». *www.youtube.com*. Besøkt 5. april 2024.
19. ↑  «Kongen Befaler i Minecraft». Besøkt 5. april 2024.

Eksterne lenker
---------------

* (en) Dennis Vareide – kategori av bilder, video eller lyd på Commons Rediger på Wikidata
* (no) Dennis Vareide på Facebook Rediger på Wikidata

* (no) Dennis Vareide på Instagram Rediger på Wikidata

* (no) Dennis Vareide på YouTube Rediger på Wikidata
* (en) Dennis Vareide på Internet Movie Database Rediger på Wikidata

* (no) Dennis Vareide hos Filmfront Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |